b"\n_START_ARTICLE_\nThe Amazing Race Canada 6\n_START_PARAGRAPH_\nThe Amazing Race Canada 6 (ogs\xc3\xa5 kjent som The Amazing Race Canada: Heroes Edition) er den sjette sesongen av den canadiske realityserien The Amazing Race Canada. Serien er basert p\xc3\xa5 den amerikanske serien The Amazing Race. Den sjette sesongen fulgte ti lag, alle best\xc3\xa5ende av to canadiske hverdagshelter, i et kappl\xc3\xb8p rundt om i Canada og verden. Hovedpremien i konkurransen er 250 000 CAD, en verdensomspennende reise for to personer, vel som en 2018 Chevrolet \xc2\xabTraverse Redline\xc2\xbb til hvert av lagmedlemmene. Jon Montgomery, programleder i alle foreg\xc3\xa5ende sesonger, ledet ogs\xc3\xa5 den sjette sesongen av programmet._NEWLINE_Sesongen hadde premiere 3. juli 2018._NEWLINE_Det forlovede paret Courtney Berglind og Adam Kovacs vant den sjette sesongen av The Amazing Race Canada. De ble det f\xc3\xb8rste mann/kvinne-laget til \xc3\xa5 vinne The Amazing Race Canada.\n_START_SECTION_\nProduksjon\n_START_PARAGRAPH_\n12. oktober 2017 kunngjorde CTV at programmet var fornyet for en sjette sesong._NEWLINE_Den sjette sesongen av The Amazing Race Canada strakk seg 50 000 km gjennom tre land p\xc3\xa5 to kontinenter i l\xc3\xb8pet av 26 dager. I tillegg bes\xc3\xb8kte denne sesongen syv provinser og et territorium i Canada. Indonesia og Mexico ble bes\xc3\xb8kt for f\xc3\xb8rste gang i The Amazing Race Canada. Qu\xc3\xa9bec ble for f\xc3\xb8rste gang ikke bes\xc3\xb8kt av The Amazing Race Canada. I tillegg f\xc3\xb8rte bes\xc3\xb8ket av Fredericton, New Brunswick, til at alle Canadas provinsielle og territorielle hovedsteder har blitt bes\xc3\xb8kt av The Amazing Race Canada._NEWLINE_Innspillingen begynte 23. april 2018, ved at programmets Facebookside sendte starten av kappl\xc3\xb8pet, som den f\xc3\xb8rste av seks \xc2\xabJon on the Road: Presented by Chevrolet Facebook Live\xc2\xbb, som viste intervjuet av Jon Montgomery ved startstreken. De fem neste klippene ble sendt underveis i kappl\xc3\xb8pet, hvor Jon ga seerne hint om destinasjoner p\xc3\xa5 reiseruten.\n_START_SECTION_\nCasting\n_START_PARAGRAPH_\nDenne sesongen gikk The Amazing Race Canada ut med \xc3\xa5 f\xc3\xa5 forskjellige grader av helter til \xc3\xa5 s\xc3\xb8ke, som en hyllest til landets helter p\xc3\xa5 ulike niv\xc3\xa5 i det canadiske samfunnet, p\xc3\xa5 nasjonalt og internasjonalt niv\xc3\xa5 og til de som gj\xc3\xb8r en innsats i og for sine lokalsamfunn. Blant deltakerne var ogs\xc3\xa5 bronsemedaljevinneren i skeleton under Vinter-OL 2006; Mellisa Hollingsworth-Richards. _NEWLINE_Vinnerne av den femte sesongen, Sam Lambert og Paul Mitskopoulos, tok i mot lagene ved pit-stop i hjembyen deres Toronto.\n_START_SECTION_\nMarkedsf\xc3\xb8ring\n_START_PARAGRAPH_\nChevrolet og Canadian Tires Woods-merket for bekledning fortsatte som sponsorer. Nye sponsorer for denne sesongen var Alcon Dailies kontaktlinser, Dempster's Bakery, Royal Canadian Legion og SkipTheDishes."